[pic] | ЕВРОПЕЙСКА КОМИСИЯ |

Брюксел, 11.10.2010

COM(2010) 557 окончателен

СЪОБЩЕНИЕ НА КОМИСИЯТА

ЕВРОПЕЙСКИ ФОНД ЗА РАЗВИТИЕ (ЕФР)Предварителна оценка на поетите задължения, на плащанията и вноските, които трябва да бъдат платени от държавите-членки за финансовите години от 2010 до 2015

Въведение

В съответствие с член 7, параграфи 1 и 5 от Вътрешното споразумение[1] Комисията представя в настоящия документ предварителната оценка на поетите задължения, плащанията и вноските за периода от 2010 до 2015 г., като взема предвид прогнозите на Европейска инвестиционна банка (ЕИБ) относно Инвестиционния механизъм.

От влизането в сила на 9-ия Европейски фонд за развитие (ЕФР) през 2003 г. вноските за инструментите, управлявани от ЕИБ (Инвестиционен механизъм и лихвени субсидии), се изплащат директно от държавите-членки на ЕИБ. В настоящото съобщение се прави ясно разграничение между средствата, управлявани от ЕИБ по силата на 9-и и 10-и ЕФР, и тези, управлявани от Комисията.

Както и в предходните години, настоящият документ се състои основно от таблици, придружени от някои коментари, полезни за разбирането.

Графиката по-долу представя общ преглед на развитието на поетите задължения и плащанията (за Комисията[2] и ЕИБ). Тук ясно се вижда структурната тенденция на растеж на плащанията от 2000 г. насам.

[pic]

1. Прогнози за финансовото изпълнение за финансови години 2010 и 2011

Комисията и ЕИБ актуализираха прогнозите си за поетите задължения и плащанията за финансовите години 2010 и 2011 за всяка една от страните от АКТБ[3] и ОСТ[4]. Резултатите и размерът на необходимите вноски за финансиране на ЕФР са представени в приложения 1—3, като са съпоставени с цифрите от съобщението от юни 2010 г.[5]

ЕИБ подчертава, че прогнозата за салдото в края на финансовата 2010 година се основава на предвижданията за възстановяванията на капитала и лихвите, голяма част от които се очакват в средата на декември. Тези възстановявания са непредвидими и могат да бъдат изплатени предсрочно или да закъснеят.

Съгласно член 57, параграф 4 от Финансовия регламент, приложим за 10-ия ЕФР[6], прогнозите ще бъдат преразгледани в съобщението от юни 2011 г.

Вноските за 2010 и 2011 г. по части са представени в приложение 4.

2. Финансови години 2010—2015

Трябва да напомним, че възможността за допускане на грешки при средносрочните предварителни оценки е голяма.

След влизането в сила на 10-ия ЕФР Комисията е длъжна да предложи горна граница на годишния размер на вноските за финансова година n+2, т.е. за 2012 г.[7] За ЕИБ се предлага размер от 350 млн. EUR, а за Комисията — 4 млрд. EUR.

В таблицата по-долу са представени резултатите от прогнозите за периода 2010—2015 г. За ЕИБ сравнително голямата разлика между плащанията и вноските се обяснява с факта, че от 2007 г. някои плащания се финансират с погасяване на заеми.

Комисията ще започне да събира вноски за десетия 10-ия ЕФР от 2011 г., като ЕИБ вероятно ще започне да използва 10-ия ЕФР от 2013 г. нататък.

Предварителна оценка на поетите задължения, плащанията и вноските за финансовите години от 2010 до 2015 ( в млн. EUR )

[pic]

* Тъй като финансовата рамка за периода след 2013 г. не е договорена, настоящият документ не съдържа за Комисията никакви суми за поети задължения за периода 2014—2015 г. Това е отразено и в сумите, представени под формата на плащания и вноски, и обяснява спада на сумите, считано от 2014 г.

** Считано от 2013 г. данните за ЕИВ не включват суми за субсидии/техническа помощ, които могат да бъдат изразходвани през 2012 г.

ПРИЛОЖЕНИЕ 1 — Предварителна оценка на поетите задължения за 2010, 2011 и 2012 г. ( в млн. EUR )

[pic]

ПРИЛОЖЕНИЕ 2 — Предварителна оценка на плащанията за 2010, 2011 и 2012 г. ( в млн. EUR )

[pic]

ПРИЛОЖЕНИЕ 3 — Очаквана финансова ситуация за 2010, 2011 и 2012 г. ( в млн. EUR )

[pic]

ПРИЛОЖЕНИЕ 4 — Вноски за ЕФР за 2010 и 2011 г. по части (в EUR)

[pic]

[1] Вътрешно споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по финансовата рамка за периода 2008—2013 г. в съответствие със Споразумението за партньорство АКТБ и ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО (ОВ L 247, 9.9.2006 г., стр. 32).

[2] Сумите на поетите задължения и на плащанията за Комисията са „брутни“, т.е. без приспадане нито на отменените бюджетни кредити, нито на възстановените суми.

[3] Държави от Африка, Карибите и Тихоокеанския басейн.

[4] Отвъдморски страни и територии.

[5] COM(2010) 319 окончателен от 15.6.2010 г. Цифрите за Инвестиционния механизъм са предоставени от ЕИБ и се съдържат в същото съобщение.

[6] ОВ L 78, 19.3.2008 г., стр. 1.

[7] Член 7 от Вътрешното споразумение (вж. параграфи 1—4).